Taxibestuurder 'n barmhartige Samaritaan ná ongeluk - Maroela Media
"Paramedici het omstreeks 13:00 by die toneel opgedaag waar die twee seuns in 'n taxi gesit het," het Werner Vermaak, woordvoerder van ER24, gesê. "Hulle het glo met hul fietse gery toe hulle geval en 'n motor hulle getref het."
Vermaak het verduidelik die seuns is waarskynlik deur die voertuig in Circlerylaan in Wyebank gesleep. "Een van die seuns het verskeie brand- en skraapwonde opgedoen. Die tweede seun het 'n erge snywond aan sy kop en 'n moontlike fraktuur in sy arm opgedoen."
Die taxibestuurder het kort ná die voorval by die toneel opgedaag en die twee seuns bygestaan. Hy het hulle in sy taxi in gehelp en nooddienste ontbied.
"Paramedici het die seuns behandel en na RK Khans-hospitaal geneem vir verdere behandeling," het Vermaak bygevoeg.
Die bestuurder van die motor is nog in skok oor wat gebeur het.
Die volle besonderhede van die voorval is nog nie bekend nie.
Wat ek lees gee my weer moed en ek haal my hoed af vir hom. Hy het nie vir 'n oomblik gedink aan inkomste wat hy gaan verloor. Hoevele bestuurders van voertuie ry met oogklappe soos karperde verby 'n ongeluk. Dis ook hulle wat dan naarstiglik kla wanneer hul nie gehelp word tydens 'n insident selfs as dit net 'n papwiel is.
En die rede dat nuuswaardig is, is?????
Omdat Arend vir Tinktinkie gered het.
Tinktinkie is reg – dit behoort nie nuuswaardig te wees nie want dit behoort die default optrede te wees van enige mens.
So stukkie nuus gee mens weer hoop. Bly daar is sulke goeie mense daar buite, voel party keer of mens net omsingel is met boosheid.